Diari Oficial de la Generalitat Valenciana


Sumari del DOGV 2664, del 10-01-1996 (1996/837182)

ORDRE de 20 de novembre de 1995, del conseller de Sanitat i Consum, per la qual modifica l'Ordre de 7 de febrer de 1995, de la Conselleria de Sanitat i Consum, sobre la regulació dels horaris, dels torns de guàrdia, dels serveis d'urgència i de les vacances de les oficines de farmàcia de la Comunitat Valenciana i aprova la delegació de determinades competències de la Direcció General del Servei Valencià de Salut, matèria d'organització d'horaris, dels torns de guàrdia, dels serveis d'urgència i de les vacances de les oficines de farmàcia de la Comunitat Valenciana, en els col·legis oficials de farmacèutics d'Alacant, Castelló i València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/11/20/(1)/dof/vci/html**

### Dades del document

Número de DOGV
:   2664

Data del DOGV
:   10-01-1996

Secció del DOGV
:   DISPOSICIONS GENERALS

Número del document
:   1996/837182


Data del document
:   20-11-1995

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 20 de novembre de 1995, del conseller de Sanitat i Consum, per la qual modifica l'Ordre de 7 de febrer de 1995, de la Conselleria de Sanitat i Consum, sobre la regulació dels horaris, dels torns de guàrdia, dels serveis d'urgència i de les vacances de les oficines de farmàcia de la Comunitat Valenciana i aprova la delegació de determinades competències de la Direcció General del Servei Valencià de Salut, matèria d'organització d'horaris, dels torns de guàrdia, dels serveis d'urgència i de les vacances de les oficines de farmàcia de la Comunitat Valenciana, en els col·legis oficials de farmacèutics d'Alacant, Castelló i València.   
La Generalitat Valenciana té la competència exclusiva en l'ordenació farmacèutica d'acord amb l'article 31.19 de la Llei Orgànica 5/1982, d'1 de juliol, de l'Estatut d'Autonomia.  
L'article 2 del Decret 62/1986, de 19 de maig, del Consell de la Generalitat Valenciana, pel qual assignen competències en matèria de regulació d'oficines de farmàcia, que fa efectiva la presència del Govern Valencià en aquesta matèria, estableix que la Conselleria de Sanitat i Consum, ordenarà amb caràcter general o especial els horaris del servei al públic de les oficines de farmàcia, el torns de guàrdia i els serveis d'urgència i les vacances, a què fa referència l'article 7 de l'Ordre de 17 de gener de 1980, del Ministeri de Sanitat i Seguretat Social, sobre les funcions i els serveis de les oficines de farmàcia.  
La Conselleria de Sanitat i Consum des del 1989 té regulats els serveis d'urgència de les oficines de farmàcia de la Comunitat Valenciana. La finalitat d'aquesta normativa, tal com manifesta la sala contenciosa administrativa del tribunal Superior de Justícia de la Comunitat Valenciana en la sentència del 10 de març de 1992, és atendre les necessitats assistencials de la població.  
L'article 21, E, del Decret 37/1994, de 21 de febrer, del Govern Valencià, pel qual aprova el Reglament Orgànic i Funcional de la Conselleria de Sanitat i Consum, estableix que la gestió, la coordinació i el control efectiu de l'organització i la vigilància dels serveis d'urgència, dels torns de guàrdia, dels horaris i de les vacances de les oficines de farmàcia correspon a la Conselleria de Sanitat i Consum i s'atribueix a la Direcció General del Servei Valencià de Salut.  
No obstant això, la necessitat de controlar el compliment del que estableix l'esmentat decret que legitima la intervenció administrativa, no és incompatible amb el fet que les entitats interessades, com és el cas dels col·legis professionals de farmacèutics, col·laboren per arribar a aquests objectius, sense perjudici del control final per part de l'administració competent.  
Per tot això,  
ORDENE:  
Article primer  
Aprovar la delegació dels Col·legis Oficials de Farmacèutics d'Alacant, de Castelló i de València per a trametre i resoldre els expedients d'organització dels horaris, dels torns de guàrdia, dels serveis d'urgència i de les vacances de les oficines de farmàcia del seu àmbit territorial.  
Article segon  
La tramitació d'aquests expedients es farà d'acord amb el que estableix l'article quart de l'Ordre de 7 de febrer de 1995, de la Conselleria de Sanitat i Consum, sobre la regulació dels horaris, dels trons de guàrdia, dels serveis d'urgència i de les vacances de les oficines de farmàcia de la Comunitat Valenciana.  
Les resolucions que adopten en aquesta matèria els esmentats col·legis hauran d'assenyalar que es dicten per delegació de la Direcció general del Servei Valencià de Salut i seran comunicades immediatament a l'esmentada Direcció General.  
Contra aquestes podran les persones interessades interposar un recurs ordinari davant la Conselleria de Sanitat i Consum, d'acord amb el que estableix l'article 13.4 i 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article tercer  
Aquestes delegacions podran ser avocades en qualsevol moment per l'òrgan que delega, el qual podrà reclamar la instrucció i la resolució dels expedients que estime oportuns, després de la resolució motivada.  
Article quart  
Les oficines de farmàcia estaran obligades a exposar de manera visible l'horari d'obertura al pública, els torns de servei d'urgència i igualment el lloc on es localitzarà.  
DISPOSICIó TRANSITòRIA  
El que preveu l'article primer de l'ordre serà d'aplicació a tots els expedients que s'inicien a partir de l'entrada en vigor, i també els expedients que actualment es troben en tramitació en les direccions territorials de Sanitat i Consum i no haja estat dictada resolució definitiva.  
DISPOSICIó DEROGATòRIA  
1. Queda derogat el paràgraf cinqué de l'article 3 de l'Ordre de 7 de febrer de 1995, de la Conselleria de Sanitat i Consum, sobre la regulació dels horaris, dels torns de guàrdia, dels serveis d'urgència i de les vacances, i de les normes d'igual o d'inferior rang que s'oposen al que s'estableix en aquesta ordre.  
2. Queda sense efecte l'Ordre de 7 de febrer de 1995, de la Conselleria de Sanitat i Consum, la qual autoritza determinades delegacions d'atribucions del director general del servei valencià de salut en matèria d'organització dels horaris, dels torns de guàrdia, dels serveis d'urgència i de les vacances de les oficines de farmàcia de la Comunitat Valenciana.  
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 20 de novembre de 1995  
El conseller de Sanitat i Consum,  
JOAQUíN FARNóS GAUCHíA


Còpia Permalink ELI